A BIZOTTSÁG 1276/2007/EK RENDELETE
(2007. október 29.)
az 1782/2003/EK tanácsi rendeletnek, a 247/2006/EK tanácsi rendeletnek és az 552/2007/EK bizottsági rendeletnek a 2007-es költségvetési felső határok megállapítása tekintetében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról, továbbá a 2019/93/EGK, 1452/2001/EK, 1453/2001/EK, 1454/2001/EK, 1868/94/EK, 1251/1999/EK, 1254/1999/EK, 1673/2000/EK, 2358/71/EGK és a 2529/2001/EK rendelet módosításáról szóló, 2003. szeptember 29-i 1782/2003/EK tanácsi rendeletre (1) és különösen annak 64. cikke (2) bekezdésére és 70. cikke (2) bekezdésére,
tekintettel az Unió legkülső régiói részére egyedi mezőgazdasági intézkedések megállapításáról szóló, 2006. január 30-i 247/2006/EK tanácsi rendeletre (2) és különösen annak 20. cikke (3) bekezdésének második mondatára,
mivel:
(1)
Az 1782/2003/EK rendelet VIII. melléklete minden tagállam esetében megállapítja azokat a nemzeti felső határokat, amelyeket az említett rendelet 2. fejezetének III. címében említett referenciaösszegek nem léphetnek túl.
(2)
A 247/2006/EK rendelet 23. cikkének (2) bekezdése meghatározza azokat az éves összegeket, amelyek erejéig a Közösség finanszírozza az említett rendelet II. és III. címében előírt intézkedéseket.
(3)
Az olívaolaj-ágazat munkaprogramjainak finanszírozásához biztosított maximális közösségi hozzájárulás megállapításáról és az 1782/2003/EK tanácsi rendeletben foglalt, az egységes támogatási rendszer részleges vagy szabad választáson alapuló végrehajtására, valamint az egységes területalapú kifizetési rendszer éves pénzügyi keretének terhére történő kifizetések 2007-es évre vonatkozó felső határainak rögzítéséről, valamint az említett rendelet módosításáról szóló, 2007. május 22-i 552/2007/EK bizottsági rendelet (3) I., II. és III. melléklete minden eset vonatkozásában a 2007-es naptári évre megállapítja az 1782/2003/EK rendelet 66-69. cikke rendelkezései szerint odaítélendő közvetlen kifizetések költségvetési felső határait, az 1782/2003/EK rendelet 70. cikke rendelkezéseinek megfelelően megítélendő közvetlen kifizetések költségvetési felső határait, illetve az egységes támogatási rendszer költségvetési felső határait.
(4)
A 247/2006/EK rendelet 20. cikke (3) bekezdése első mondatának megfelelően Portugália úgy döntött, hogy a 2007-es évre vonatkozóan csökkenti az anyatehénre vonatkozó támogatások nemzeti felső határát és az ennek megfelelő összeget átcsoportosítja a 247/2006/EK rendelet 23. cikkében előírt közösségi hozzájárulás megerősítése céljából az említett rendeletben előírt egyedi intézkedések finanszírozására. Következésképpen Portugália 2007-es, az 1782/2003/EK rendelet VIII. mellékletében meghatározott nemzeti felső határából le kell vonni azt az összeget, amelyet hozzá kell adni a 247/2006/EK rendelet 23. cikke (2) bekezdésében meghatározott összeghez, és 2007-re vonatkozóan csökkenteni kell a Portugáliában az anyatehénre vonatkozó támogatásra, beleértve annak kiegészítését is, valamint a marha- és borjúhúsra vonatkozó támogatásra (az 1782/2003/EK rendelet 69. cikke) alkalmazandó azon költségvetési felső határokat, amelyeket az 552/2007/EK rendelet I. melléklete határoz meg.
(5)
A Portugália által hozott határozattal összhangban az 1782/2003/EK rendelet 95. és 96. cikkében előírt, a tejtámogatásból és a kiegészítő támogatásból származó összegek 2007-től kezdődően belekerültek az egységes támogatási rendszerbe. Portugália számára a 2007-es évre vonatkozóan tehát ennek alapján számították ki az 1782/2003/EK rendelet III. címében szereplő egységes támogatási rendszer esetében alkalmazandó költségvetési felső határt. Ezt a felső határt az 552/2007/EK rendelet III. melléklete határozta meg. A 2007-es évre vonatkozó költségvetési felső határok meghatározása során azonban nem vették figyelembe, hogy az Azori-szigeteken és Madeirán a mezőgazdasági termelőknek odaítélt tejtámogatást és kiegészítő támogatást az 1782/2003/EK rendelet 70. cikke (1) bekezdésének b) pontja alapján kizárták az egységes támogatási rendszer köréből.
(6)
Következésképpen a 2007-ben Portugáliában az 1782/2003/EK rendelet 70. cikke rendelkezéseinek megfelelően nyújtandó közvetlen kifizetésekre és az egységes támogatási rendszerre alkalmazandó költségvetési felső határokat módosítani kell oly módon, hogy az 552/2007/EK rendelet III. mellékletéből le kell vonni a tejtámogatásnak és a tejtermelőknek nyújtott kiegészítő támogatásnak megfelelő összegeket és ezeket hozzá kell adni ez utóbbi rendelet II. mellékletéhez.
(7)
Spanyolország 2004. augusztus 1-je előtt úgy határozott, hogy az 1782/2003/EK rendelet 64-69. cikkében szereplő feltételek mellett részlegesen bevezeti az egységes támogatási rendszert, azaz a marha- és borjúhúsra vonatkozó támogatásokat. Az Európai Regionális Fejlesztési Alapra, az Európai Szociális Alapra és a Kohéziós Alapra vonatkozó általános rendelkezések megállapításáról és az 1260/1999/EK rendelet hatályon kívül helyezéséről szóló, 2006. július 11-i 1083/2006/EK tanácsi rendelet (4) 8. cikkének értelmében azonban a spanyolországi Cantabria régió 2007-től kezdődően nem jogosult az említett cikkben előírt átmeneti támogatásra. Következésképpen az 1782/2003/EK rendelet 125. cikke (5) bekezdésében előírt, a spanyolországi Cantabria régióban található gazdaságoknak odaítélt anyatehénre vonatkozó kiegészítő nemzeti támogatást 2007-től kezdődően nem lehet az EMOGA-ból finanszírozni. Az anyatehén-ágazat közösségi támogatásának fenntartása érdekében Spanyolország kérelmezte, hogy a 2006-ig Cantabriában kiegészítő nemzeti támogatás címén megvalósult kifizetéseknek megfelelő összeget a 2007-re az 552/2007/EK rendelet I. mellékletében a kiegészítő nemzeti támogatás vonatkozásában meghatározott felső határból átcsoportosíthassa az említett mellékletben az anyatehénre vonatkozó támogatás vonatkozásában megállapított felső határba. Következésképpen ki kell igazítani a fent említett költségvetési felső határokat.
(8)
Következésképpen módosítani kell az 1782/2003/EK, a 247/2006/EK és az 552/2007/EK rendeletet.
(9)
Az e rendeletben előírt intézkedések összhangban vannak a Közvetlen Kifizetések Irányítóbizottságának véleményével,
ELFOGADTA EZT A RENDELETET:
1. cikk
Az 1782/2003/EK rendelet VIII. mellékletében a Portugáliára vonatkozóan 2007-re megállapított összeg helyébe „570 997” lép.
2. cikk
A 247/2006/EK rendelet 23. cikkének (2) bekezdésében szereplő táblázatban az Azori-szigetekre és Madeirára vonatkozóan a 2008-as költségvetési évre érvényes összeg helyébe „86,98” lép.
3. cikk
Az 552/2007/EK rendelet a következőképpen módosul:
1.
Az I. melléklet a következőképpen módosul:
a)
„Az anyatehénre vonatkozó támogatás” esetében Spanyolország számára meghatározott összeg helyébe „261 153” lép;
b)
„Az anyatehénre vonatkozó támogatás kiegészítése” esetében Spanyolország számára meghatározott összeg helyébe „26 000” lép;
c)
„Az anyatehénre vonatkozó támogatás” esetében Portugália számára meghatározott összeg helyébe „78 695” lép;
d)
„Az anyatehénre vonatkozó támogatás kiegészítése” esetében Portugália számára meghatározott összeg helyébe „9 462” lép;
e)
a „69. cikk, marha- és borjúhús” esetében Portugália számára meghatározott összeg helyébe „1 681” lép.
2.
A II. melléklet helyébe az e rendelet mellékletében szereplő szöveg lép.
3.
A III. mellékletben a Portugáliára vonatkozó összeg helyébe „413 774” lép.
4. cikk
Ez a rendelet az Európai Unió Hivatalos Lapjában történő kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. október 29-én.